
Szentendre Város Önkormányzat Képviselő-testületének

2023. június 21-i üléséről készült jegyzőkönyvéből

12.
Előterjesztés Szentendre Város Önkormányzat tulajdonában lévő gazdasági társaságok vezetőinek 2023. évi prémium feltételeinek meghatározásáról
Előadó: Fülöp Zsolt polgármester
Szentendre Város Önkormányzat Képviselő-testületének

128/2023. (VI.21.) Kt. sz. határozata:

Szentendre Város Önkormányzat Képviselő-testülete úgy dönt, hogy a 176/2015. (VI.18.) Kt. sz. határozattal elfogadott javadalmazási szabályzat alapján, 2023. évre az alábbi tartalommal prémiumfeltételeket határoz meg a Szentendrei Kulturális Központ NKft. általános ügyvezetője számára: 

1. A városvezetés egyik kiemelt feladata, hogy minél kisebb arányban támaszkodjon a cég az Önkormányzat támogatására a feladatai ellátása érdekében. Az éves általános ügyvezetői prémium feltétele, hogy a 2023-as üzleti év lezárásakor könyvvizsgáló által ellenőrzött, képviselő-testületi ülésen elfogadott éves eredménykimutatásban szereplő “saját bevételek” végösszege eléri vagy meghaladja a 32,36 %-ot a BEVÉTELEK ÖSSZESEN arányában. A “saját bevételek” összege jelen számításban az alábbi bevétel fajtákat tartalmazza: Szolgáltatásnyújtás nettó árbevétele, Szponzorációs bevételek, Pályázati bevételek. Fenti arány kiszámításakor a Teátrum terület bevételeit figyelmen kívül kell hagyni. A feltétel teljesülése esetén a prémium mértéke az általános ügyvezető 1 havi bruttó alapbérének megfelelő összeg;
2. További ½ havi bruttó alapbérének megfelelő szponzorációs prémiumra jogosult az általános ügyvezető, amennyiben a 2023-as üzleti év során a teátrum területen kívül realizált (szerződött, megvalósult és befolyt) szponzorációs bevétel eléri a 3.000.000 Ft (azaz hárommillió forint) + áfát. Amennyiben ez az érték eléri a 6.000.000 Ft (azaz hatmillió forint) + áfát, az általános ügyvezető további ½ havi bruttó alapbérének megfelelő összegre, tehát mindösszesen 1 havi bruttó alapbérének megfelelő összegű szponzorációs prémiumra jogosult, valamint az ingyenes, illetve barter ügyletek keretében megszerzett szolgáltatások a szponzorációs bevételek legfeljebb 50 %-áig beszámítanak a szponzorációs prémiumra való jogosultság tekintetében;
3. Feltétel a munkaviszony folyamatos megléte a teljes 2023 év alatt;
4. A prémium kifizetése a 2023. év könyvvizsgálatának lezárulta után, az alapítói döntést követő következő munkabér utalásával egyidőben esedékes.
Felelős: Polgármester

Határidő: 1-3. pont: azonnal

         4. pont: 2024. májusi képviselő-testületi ülés              

A végrehajtásért közvetlenül felelős: Szentendrei Kulturális Központ NKft. általános ügyvezetője

 K. m. f.

Fülöp Zsolt s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3.Szentendrei Kulturális Központ NKft., Általános ügyvezető – intézkedésre

4. Jegyzői Iroda, Humánpolitikai referens – intézkedésre
5. Pénzügyi Iroda, Irodavezető - tájékoztatásul

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. június 22.
Simor Györgyné
jegyzőkönyvvezető

